འདི་ནི་དཔེ་མཛོད་ཅིག་དང་།འགྲེམས་སྟོན་ཁང་ཙམ་ཞིག་མིན་པར་གནའ་དེང་གི་རིག་གནས་སྦྱོང་སའི་ཤེས་ཡོན་གྱི་བསྟི་གནས་ཤིག་ཀྱང་ཡིན།བོད་ཀྱི་དཔེ་མཛོད་ཁང་འདི་བཞིན་ཉམས་ཞིབ་དང་ཤེས་ཡོན་བརྗེ་ལེན་བྱ་སའི་ཁོར་ཡུག་འཐུས་ཚང་ཞིག་ཡོང་ཕྱིར་དུས་རྒྱུན་སློབ་ཁྲིད་གོ་སྒྲིག་གནས་མུས་དང་།ལྷག་པར་སློབ་ཕྲུག་དང་།ཉམས་ཞིབ་པ།དེ་བཞིན་དོན་གཉེར་ཅན་གྱི་མང་ཚོགས་བཅས་ཀྱི་ཆེད་དུ་བགྲོ་གླེང་ཚོགས་འདུ་དང་།གཏམ་བཤད།ཟབ་སྦྱོང་སོགས་ཀྱང་དུས་ནས་དུས་སུ་གོ་སྒྲིག་ཞུ་མུས་ཡིན།ད་ལྟའི་ཆར་བོད་ཀྱི་དཔེ་མཛོད་ཁང་འདི་ནི་སྡེ་ཚན་ཁག་བཅུ་ལས་གྲུབ་པའི་གནའ་དེང་རིག་གནས་སྦྱོང་སའི་བསྟི་གནས་ཁང་ཆ་ལག་ཚང་བ་ཞིག་ཡིན།